A kurszki offenzíva volt az utolsó hadművelet ahol a "Panzer III" komoly szerephez jutott(a rendelkezésre álló 2465 darab páncélos közül 809 volt "Pz III"-as). Ekkorra a típus azonban már komoly minőségi hátrányba került, ezért 1943 augusztusában gyártását beszüntették, és az év végére kevés számú kivételtől eltekintve kivonták a frontról, bár a hátországban és a megszálló csapatoknál a háború végéig hadrendben maradt.